Gone ke boammaaruri gore o ka tswa o ikutlwa e kete go na le mo gontsi mo o tshwanetseng go go dira. Ka sekai, Jehofa o re kopa gore re batle pele Bogosi le go nna le thulaganyo ya ka metlha ya go nna le seabe mo ditirong tsa Bokeresete. (Mathaio 6:33; Luke 13:24) Le fa go ntse jalo, go tweng fa kganetso, go lwala kgotsa mathata a lelapa di dira gore o sale o se na maatla? Mme go tweng fa tiro ya boitshediso e go jela nako e bile e go tlogela o se na maatla a o neng o ka a dirisa mo phuthegong? E re ka o tlhoka go dira dilo di le dintsi—mme o se na nako le maatla a a lekaneng a go di dira—o ka nna wa ikutlwa o imetswe. Gongwe e bile o kile wa ipotsa gore ke ka ntlha yang fa Jehofa a lebeletse gore o dire dilo di le dintsi jaana.